Source: http://docplayer.fi/1744305-Valtioneuvoston-viikko.html
Timestamp: 2017-12-17 14:34:22+00:00
Document Index: 14670161

Matched Legal Cases: ['KKO ', 'kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

1 /22 Liite Virallisen lehden numeroon 62/ VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI.. 61 Muutos valtioneuvostossa Eduskunnan vastaukset VALTIONEUVOSTO Hallituksen esitykset Valtioneuvoston asetukset Valtioneuvoston päätökset Nimitysasiat Raha-asiat LUOVUTETUT MIETINNÖT.. 64 Liite: Ministereiden sijaisuudet TASAVALLAN PRESIDENTTI MUUTOS VALTIONEUVOSTOSSA Tasavallan presidentti vapautti valtioneuvoston jäsenyydestä pääministeri Cai-Göran Alexander Stubbin, pääministerin sijaisen, valtiovarainministeri Antti Juhani Rinteen, ulkoasiainministeri Erkki Sakari Tuomiojan, eurooppa- ja ulkomaankauppaministeri Lenita Anneli Toivakan, kehitysministeri Sirpa Hannele Paateron, oikeusministeri Anna-Maja Kristina Henrikssonin, sisäministeri Päivi Maria Räsäsen, puolustusministeri Carl-Christoffer Haglundin, liikenne- ja kuntaministeri Paula Sinikka Risikon, opetusja viestintäministeri Krista Katriina Kiurun, maa- ja metsätalousministeri Antti Petteri Orpon, elinkeinoministeri Jan Pellervo Vapaavuoren, työministeri Lauri Armas Ihalaisen, sosiaali- ja terveysministeri Laura Kaarina Rädyn, peruspalveluministeri Krista Anri Susanna Huovisen, ympäristöministeri Sanni Kaisa Grahn-Laasosen sekä kulttuuri- ja asuntoministeri Pia-Liisa Viitasen ja nimitti valtioneuvoston jäseniksi pääministeriksi eduskunnan valinnan mukaisesti puolueen puheenjohtaja, diplomi-insinööri, kansanedustaja Juha Petri Sipilän ja hänen ehdotuksestaan ulkoasiainministeriksi sekä käsittelemään valtioneuvoston kanslian toimialaan kuuluvia asioita puolueen puheenjohtaja, valtiotieteiden maisteri, kansanedustaja Timo Juhani Soinin, ulkomaankauppa- ja kehitysministeriksi ulkoasiainministeriöön yrittäjä, kauppatieteiden maisteri, kansanedustaja Lenita Anneli Toivakan, oikeus- ja työministeriksi oikeusministeriöön sekä käsittelemään työja elinkeinoministeriön toimialaan kuuluvia asioita kemian laborantti, kansanedustaja Jari Tapani Lindströmin, sisäministeriksi yrityspalvelujohtaja, valtiotieteiden maisteri, kansanedustaja Antti Petteri Orpon, puolustusministeriksi filosofian tohtori, kansanedustaja Jussi Lauri Juhani Niinistön, valtiovarainministeriksi puolueen puheenjohtaja, filosofian tohtori, kansanedustaja Cai-Göran Alexander Stubbin, liikenne- ja viestintäministeriksi sekä käsittelemään oikeusministeriön toimialaan kuuluvia asioita kauppatieteiden maisteri, yrittäjä, kansanedustaja Anne Bernerin, kunta- ja uudistusministeriksi valtiovarainministeriöön sekä käsittelemään valtioneuvoston kanslian toimialaan kuuluvia asioita filosofian maisteri, kansanedustaja Anu Helena Vehviläisen, opetus- ja kulttuuriministeriksi valtiotieteiden maisteri, kansanedustaja Sanni Kaisa Grahn- Laasosen, maatalous- ja ympäristöministeriksi maa- ja metsätalousministeriöön ja ympäristöministeriöön maatalous- ja metsätieteiden maisteri, kansanedustaja Kimmo Kalevi Tiilikaisen, elinkeinoministeriksi filosofian tohtori kansanedustaja Olli /62 61
2 Ilmari Rehnin, sosiaali- ja terveysministeriksi perushoitaja, kansanedustaja Hanna Katariina Mäntylän sekä perhe- ja peruspalveluministeriksi sosiaali- ja terveysministeriöön sosionomi, kansanedustaja Juha Tapani Rehulan. (VNK alivaltiosihteeri Timo Lankinen ) EDUSKUNNAN VASTAUKSET Tasavallan presidentti vahvisti seuraavat lait: Laki ulkomaalaislain 36 :n muuttamisesta (HE 2/2015 vp). Ulkomaalaislain pykälää, jossa säädetään oleskeluluvan myöntämisen yleisistä edellytyksistä, muutetaan. Pykälään lisätään säännös, jonka mukaan kansanterveyden vaarantaminen ei estä jatkoluvan myöntämistä, jos luvan myöntämisen edellytykset ovat muutoin olemassa. Laki tulee voimaan (UM lähetystöneuvos Satu Suikkari-Kleven ) VALTIONEUVOSTO HALLITUKSEN ESITYKSET Valtioneuvosto antoi eduskunnalle seuraavat hallituksen esitykset: Hallituksen esitys (HE 7/2015 vp) eduskunnalle merioikeudellisia vaateita koskevan vastuun rajoittamisesta tehdyn yleissopimuksen muuttamisesta tehdyn pöytäkirjan muutosten hyväksymisestä sekä laiksi merilain 9 luvun 5 :n muuttamisesta. Esityksessä ehdotetaan, että eduskunta hyväksyisi merioikeudellisia vaateita koskevan vastuun rajoittamisesta tehdyn vuoden 1976 yleissopimuksen muuttamisesta tehdyn vuoden 1996 pöytäkirjan muutokset, jotka koskevat laivanisännän vastuunrajoitusoikeuteen liittyvien vastuumäärien korottamista. Muutoksilla vastuunrajoja korotetaan 51 prosentilla. Muutosten voimaansaattamiseksi ehdotetaan muutettavaksi vastuumääriä koskevaa merilain säännöstä. Laki merilain 9 luvun 5 :n muuttamisesta on tarkoitettu tulemaan voimaan samanaikaisesti kuin pöytäkirjan muutokset tulevat kansainvälisesti voimaan kesäkuussa 2015 tai mahdollisimman pian sen jälkeen. (LVM neuvotteleva virkamies Susan Hindström ) Hallituksen esitys (HE 8/2015 vp) eduskunnalle laiksi eurooppalaisesta alueellisen yhteistyön yhtymästä. Esityksessä ehdotetaan annettavaksi uusi laki eurooppalaisesta alueellisen yhteistyön yhtymästä. Esityksessä on otettu huomioon Euroopan unionin muuttuneen lainsäädännön edellyttämät muutostarpeet. Eurooppalaisella alueellisen yhteistyön yhtymällä on tarkoituksena vähentää eri jäsenvaltioiden alue- ja paikallishallinnon välisessä yhteistyössä ilmeneviä ongelmia. Voimassa oleva laki eurooppalaisesta alueellisen yhteistyön yhtymästä esitetään kumottavaksi. Euroopan unionin jäsenvaltiot, niiden kansalliset, alue- ja paikallisviranomaiset sekä eräät muut yksityis- ja julkisoikeudelliset yhteisöt voivat asiaa koskevan Euroopan unionin lainsäädännön mukaisesti yhdessä perustaa yhtymän sen jäsenten välisen alueellisen yhteistyön helpottamiseksi ja edistämiseksi aluekehityksen alalla. (TEM hallitusneuvos Tuula Manelius ) VALTIONEUVOSTON ASETUKSET Valtioneuvosto antoi seuraavat asetukset: Valtioneuvoston asetus Rikosseuraamuslaitoksesta annetun valtioneuvoston asetuksen 13 :n muuttamisesta. Asetuksen 13 :ää muutetaan siten, että siitä kumotaan Rikosseuraamuslaitoksen pääjohtajaa koskeva kelpoisuusvaatimus. Muutos liittyy voimaan tulleeseen valtion virkamieslain muutokseen, jonka mukaan valtion ylimmän virkamiesjohdon kelpoisuusvaatimuksista säädetään valtion virkamieslain 8 :ssä. Asetus tulee voimaan (VM neuvotteleva virkamies Riitta Bäck ) Valtioneuvoston asetus maatalouden kirjanpidon tietoverkkotoimikunnasta. Asetuksessa säädetään maatalouden kirjanpidon tietoverkkotoimikunnasta, joka jäsenvaltion on perustettava verkoston luomisesta Euroopan unionin maatilojen tuloja ja taloutta koskevien kirjanpitotietojen keruuta varten annetun neuvoston asetuksen (EY) N:o 1217/ artiklan 1 kohdan mukaan. Maatalouden tietoverkkotoimikunnan tehtävänä on hoitaa mainitun neuvoston asetuksen 6 artiklassa tarkoitettuja tehtäviä kuten vastata kirjanpitotilojen valinnasta. Maatalouden kirjanpidon tietoverkkotoimikunnassa on puheenjohtaja, varapuheenjohtaja ja enintään kymmenen muuta jäsentä, joista kullakin on henkilökohtainen varajäsen, sekä sihteeri ja enintään kolme pysyvää asiantuntijaa. Puheenjohtaja ja varapuheenjohtaja edustavat maa- ja metsätalousministeriötä ja jäsenet Luonnonvarakeskusta, Tilastokeskusta, maatalouden neuvontajärjestöjä ja maataloustuottajien keskusjärjestöjä. Maa- ja metsätalousministeriö asettaa maatalouden kirjanpidon tietoverkkotoimikunnan kolmeksi vuodeksi kerrallaan. Asetus tulee voimaan (MMM lainsäädäntöneuvos Katri Valjakka ) Valtioneuvoston asetus vuodelta 2014 maksettavasta pohjoisesta tuesta annetun valtioneuvoston asetuksen 10 :n muuttamisesta. Asetuksen 10 :ää muutetaan siten, että kyseisen pykälän muutoksella vahvistetaan vuoden 2014 pohjoisen tuen tukitasot maidon osalta. Lisäksi tarkennetaan viitemäärän vaikutus maksettavan tuen määrään. Asetus tulee voimaan (MMM vanhempi hallitussihteeri Juha Vanhatalo ) Valtioneuvoston asetus täydentävien ehtojen hyvän maatalouden ja ympäristön vaatimuksista annetun valtioneuvoston asetuksen muuttamisesta. Asetuksen 3 :n 6 kohtaa muutetaan siten, että valtaojan määritelmä kattaa myös peltolohkorekisteriin merkityt uomat. Asetuksen 12 :n 2 momenttia muutetaan siten, että herukoilta ja karviaisilta vaadittavaa kasvitiheyttä hehtaarilla alennetaan kasvista kasviin. Asetuksen 14 :ää muutetaan siten, että maisemapiirteeksi katsottavan yksittäisen puun ja puuryhmän on oltava maatalousmaalla. Lisäksi asetukseen tehdään teknisluonteisia täsmennyksiä. Asetus tulee voimaan (MMM vanhempi hallitussihteeri Suvi Ruuska ) Valtioneuvoston asetus alueiden kehittämisestä ja rakennerahastotoiminnan hallinnoinnista annetussa laissa tarkoitetuista tukialueista annetun valtioneuvoston asetuksen 2 :n muuttamisesta. Asetuksen 2 :ssä säädettyyn toiseen tukialueeseen lisätään komission päätöksen (C(2015) 3104 final) mukaisesti Viita /62
3 saari, Pihtipudas, Äänekoski ja Konnevesi. Asetuksella ei muutoin muuteta aiemman asetuksen mukaista tukialuejakoa. Asetus tulee voimaan (TEM ylitarkastaja Hanna- Maria Urjankangas ) VALTIONEUVOSTON PÄÄTÖKSET Valtioneuvosto teki seuraavat päätökset: Päätös vahvistaa ministereiden työnjaot ministeriössä. Kukin ministeri käsittelee toimialaansa kuuluvat kansainväliset ja EU-asiat sekä virkanimitys- ja henkilöstöasiat. Samoin kukin ministeri johtaa toimialallaan taloussuunnittelua ja talousarvioiden ja muiden asioiden valmistelua. Pääministeri huolehtii perustuslain nojalla valtioneuvostolle kuuluvien asioiden valmistelun ja käsittelyn yhteensovittamisesta. Pääministerillä on erityinen vastuu kokonaiskoordinaatiosta ministeriöiden toimialoilla digitalisaatioon, normien purkuun ja kokeilutoimintaan liittyen. Pääministeri Sipilän, ulkoasiainministeri Soinin ja kunta- ja uudistusministeri Vehviläisen välinen työnjako valtioneuvoston kansliassa: Ulkoasiainministeri Soini käsittelee ne valtioneuvoston EU-sihteeristölle kuuluvat asiat, jotka eivät kuulu pääministerille. Kunta- ja uudistusministeri Vehviläinen vastaa selvitys- ja tutkimustoiminnasta sekä valtion sektoritutkimuksen tavoitteiden yhteensovittamisesta päätöksenteon tueksi. Pääministeri Sipilä käsittelee valtioneuvoston EU-sihteeristölle kuuluvista asioista Eurooppa-neuvostoon kuuluvat asiat, Euroopan unionin perussopimusten muuttamista koskevat asiat sekä Euroopan unioniin liittyvät nimitysasiat. Hänelle kuuluvat myös muut valtioneuvoston kanslialle kuuluvat asiat omistajaohjausasiat mukaan lukien kunta- ja uudistusministerille kuuluvia asioita lukuun ottamatta. Ulkoasiainministeri Soinin ja ulkomaankauppa- ja kehitysministeri Toivakan välinen työnjako ulkoasiainministeriössä: Ulkomaankauppa- ja kehitysministeri Toivakka käsittelee kauppapolitiikkaa koskevat asiat, kehitysyhteistyötä koskevat asiat sekä pohjoismaisen yhteistyön asiat. Ulkoasiainministeri Soini käsittelee muut ulkoasiainministeriön toimialaan kuuluvat asiat arktiset asiat mukaan lukien. Oikeus- ja työministeri Lindströmin ja liikenne- ja viestintäministeri Bernerin välinen työnjako oikeusministeriössä: Liikenne- ja viestintäministeri Berner käsittelee Ahvenanmaan maakunnan itsehallintoa koskevat asiat. Oikeus- ja työministeri Lindström käsittelee muut oikeusministeriön toimialaan kuuluvat asiat. Valtiovarainministeri Stubbin ja kunta- ja uudistusministeri Vehviläisen välinen työnjako valtiovarainministeriössä: Kunta- ja uudistusministeri Vehviläinen käsittelee kunta- ja aluehallinnon asiat, henkilöstö- ja hallintopolitiikan asiat, julkisen hallinnon ICT -toiminnot sekä valtiovarain controller -toiminnolle kuuluvat asiat sekä tilastointia koskevat asiat. Valtiovarainministeri Stubb käsittelee muut valtiovarainministeriön toimialaan kuuluvat asiat. Elinkeinoministeri Rehnin ja oikeusja työministeri Lindströmin välinen työnjako työ- ja elinkeinoministeriössä: Oikeus- ja työministeri Lindström käsittelee tieto-osastolle, työllisyysja yrittäjyysosastolle sekä työelämäja markkinaosastolle kuuluvat asiat. Elinkeinoministeri Rehn käsittelee muut työ- ja elinkeinoministeriön toimialaan kuuluvat asiat. Sosiaali- ja terveysministeri Mäntylän ja perhe- ja peruspalveluministeri Rehulan välinen työnjako sosiaalija terveysministeriössä: Perhe- ja peruspalveluministeri Rehula käsittelee sosiaali- ja terveyspalveluosastolle kuuluvat asiat, ei kuitenkaan lääkehuoltoa koskevia asioita, sekä hyvinvoinnin ja terveyden edistämisen osastolle kuuluvat asiat samoin kuin tasa-arvoasiat. Sosiaali- ja terveysministeri Mäntylä käsittelee muut sosiaali- ja terveysministeriön toimialaan kuuluvat asiat. (VNK alivaltiosihteeri Timo Lankinen ) Päätös määrätä ministerivaliokuntien jäsenet. Ulko- ja turvallisuuspoliittisen ministerivaliokunta: jäsenet: puheenjohtaja: pääministeri Juha Sipilä; jäsenet: ulkoasiainministeri Timo Soini, ulkomaankauppa- ja kehitysministeri Lenita Toivakka, puolustusministeri Jussi Niinistö, valtiovarainministeri Alexander Stubb, elinkeinoministeri Olli Rehn ja maatalous- ja ympäristöministeri Kimmo Tiilikainen. EU-ministerivaliokunta: puheenjohtaja: pääministeri Juha Sipilä; jäsenet: ulkoasiainministeri Timo Soini, ulkomaankauppa- ja kehitysministeri Lenita Toivakka, oikeus- ja työministeri Jari Lindström, valtiovarainministeri Alexander Stubb, maatalous- ja ympäristöministeri Kimmo Tiilikainen, elinkeinoministeri Olli Rehn, liikenneja viestintäministeri Anne Berner, puolustusministeri Jussi Niinistö ja sisäministeri Petteri Orpo. Rahaasiainvaliokunta: puheenjohtaja: pääministeri Juha Sipilä; jäsenet: valtiovarainministeri Alexander Stubb, kunta- ja uudistusministeri Anu Vehviläinen ja ulkoasiainministeri Timo Soini. Talouspoliittinen ministerivaliokunta: puheenjohtaja: pääministeri Juha Sipilä; jäsenet: valtiovarainministeri Alexander Stubb, kunta- ja uudistusministeri Anu Vehviläinen, elinkeinoministeri Olli Rehn, oikeusja työministeri Jari Lindström, ulkoasiainministeri Timo Soini ja sisäministeri Petteri Orpo. (VNK alivaltiosihteeri Timo Lankinen ) Päätös määrätä ministereiden sijaiset (liite). (VNK alivaltiosihteeri Timo Lankinen ) Päätös antaa eduskunnalle tiedonanto nimitetyn pääministeri Juha Sipilän hallituksen ohjelmasta. (VNK alivaltiosihteeri Timo Lankinen ) Päätös asettaa valtuuskunta Taloudellisen yhteistyön ja kehityksen järjestön (OECD) ministerikokoukseen ja oikeuttaa ulkoasiainministeriö määräämään valtuuskunnalle tarvittavat asiantuntijat. Valtuuskunnan puheenjohtaja on alivaltiosihteeri Matti Anttonen, varapuheenjohtaja suurlähettiläs Okko-Pekka Salmimies ja jäsenet ovat apulaisosastopäällikkö Ilkka Saarinen, finanssineuvos Markku Stenborg ja lähetystöneuvos Kari Puurunen. (UM kaupallinen neuvos Kimmo Sinivuori ) Valtioneuvosto teki seuraavat päätökset: Päätös oikeuttaa valtioneuvoston kanslia valtion puolesta hyväksymään Art & Design City Helsinki Oy:n asettamisen vapaaehtoiseen selvitystilaan. Suomen valtio omistaa Art & Design City Helsinki Oy -nimisen osake /62 63
4 yhtiön osaketta. Osakkeet ovat 35,21 prosenttia yhtiön koko osakekannasta ja kaikkien osakkeiden tuottamasta äänimäärästä. Osakkeiden hankinta-arvo valtion taseessa on noin euroa, joka vastaa myös osakkeiden tämänhetkistä käypää substanssiarvoa. Vapaaehtoisen selvitystilan tarkoituksena on jakaa yhtiön nettovarallisuus osakkeenomistajille ja purkaa yhtiö. Suomen valtio tulisi saamaan osakkeidensa omistusosuuden mukaisena jako-osuutena tämänhetkisen arvion mukaan edellä mainittua substanssiarvoa vastaavan määrän vähennettynä selvitystilan aikaisilla liiketoiminnan tappioilla ja kustannuksilla. Valtiolle kertyvä jako-osuus tuloutetaan valtion talousarvioon. (VNK hallitusneuvos Ilpo Nuutinen ) Päätös myöntää maanmittausneuvos Risto Nuurokselle ero Suomen tasavallan ja Norjan kuningaskunnan välisen, näiden maiden välisen valtakunnanrajan hoidosta tehdyn sopimuksen 7 artiklassa tarkoitetun Suomen rajankäyntivaltuuskunnan varapuheenjohtajan tehtävästä ja määrätä hänen tilalleen johtaja Juha Vilhomaa Maanmittauslaitoksesta. Valtioneuvosto myöntää saman rajankäyntivaltuuskunnan yli-insinööri Pekka Tätilälle ja kenraalimajuri Mikko Kirjavaiselle erot ja määrää Kirjavaisen tilalle prikaatikenraali Pasi Kostamovaaran Rajavartiolaitoksesta. (UM lainsäädäntöneuvos Maria Guseff ) Päätös myöntää yli-insinööri Pekka Tätilälle ero Suomen tasavallan ja Ruotsin kuningaskunnan välillä maiden välisen valtakunnanrajan hoidosta tehdyn sopimuksen 7 artiklassa tarkoitetun Suomen rajanhoitovaltuuskunnan varapuheenjohtajan tehtävästä ja määrätä hänen tilalleen johtaja Juha Vilhomaa Maanmittauslaitoksesta. Valtioneuvosto myöntää kenraalimajuri Mikko Kirjavaiselle eron saman rajanhoitovaltuuskunnan jäsenen tehtävästä ja määrää hänen tilalleen prikaatikenraali Pasi Kostamovaaran Rajavartiolaitoksesta. (UM lainsäädäntöneuvos Maria Guseff ) Päätös määrätä liikenne- ja viestintäministeriön ylitarkastajat Emil Asp ja Piia Nyström valtioneuvoston esittelijöiksi. (LVM kansliapäällikkö Harri Pursiainen ) Päätös myöntää lainsäädäntöneuvos Tuire Tainalle ero ympäristövakuutuslautakunnan varajäsenen tehtävästä ja nimittää hänen tilalleen hallitussihteeri Erja Werdi lautakunnan jäljellä olevaksi toimikaudeksi. (STM hallitussihteeri Petri Ahonen ) Päätös määrätä ympäristöministeriön talouspäällikkö Timo Jaakkola valtioneuvoston esittelijäksi. (YM henkilöstöpäällikkö Heidi Sederholm ) Päätös määrätä ympäristöministeriön erityisasiantuntija Tuija Ahonen valtioneuvoston esittelijäksi. (YM henkilöstöpäällikkö Heidi Sederholm ) NIMITYSASIAT Valtioneuvosto päätti seuraavat nimitysasiat: Ministerin toimikaudeksi nimitettävän valtiosihteerin virkaan oikeustieteenkandidaatti Olli-Pekka Heinonen lukien, kuitenkin enintään valtiovarainministeri Alexander Stubbin toimikauden ajaksi. (VNK alivaltiosihteeri Timo Lankinen ) Valtioneuvosto päätti seuraavat nimitysasiat: Ulkoasiainneuvos Elina Kalkku ulkoasiainministeriön alivaltiosihteerin tehtävään (UM henkilöstöjohtaja Vesa Lehtonen ) Valtioneuvosto myönsi neuvottelevalle virkamiehelle Anne Erikssonille virkavapautta sosiaali- ja terveysministeriön neuvottelevan virkamiehen virasta (STM hallitusneuvos Liisa Perttula ) Valtioneuvosto myönsi Tarmo Maunulle virkavapautta ympäristöministeriön tietohallintojohtajan virasta (YM hallintojohtaja Oili Hintsala ) RAHA-ASIAT Valtioneuvoston raha-asiainvaliokunta puolsi istunnossaan seuraavia asioita: Sopimusten tekeminen Helsingin vankilan pohjoisen ja läntisen selliosaston peruskorjattavien tilojen vuokraamisesta. Senaatti-kiinteistöt peruskorjaa vuosina Helsingin vankilan pohjoisen ja läntisen selliosaston. Selliosastojen korjauksella viedään loppuun jo noin 15 vuotta sitten aloitettu Helsingin vankilan peruskorjaus. Oikeusministeriö oikeuttaa Rikosseuraamuslaitoksen tekemään Senaatti-kiinteistöjen kanssa uudet sisällöltään ja kustannusvaikutuksiltaan tarkistetut vuokrasopimukset Helsingin vankilan peruskorjaushankkeen valmistuttua. Hankkeen kustannusarvio on 19,56 miljoonaa euroa, josta pohjoisen selliosaston osuus on 9,33 miljoonaa euroa ja läntisen selliosaston osuus 10,24 miljoonaa euroa. Omistajalähtöinen osuus kustannuksista on 3,42 miljoonaa euroa (17 %). Hankkeen lisävuokravaikutus on pääomavuokraa, joka on Rikosseuraamuslaitokselle 1,16 miljoonaa euroa vuodessa. Vuokra-aika alkaa peruskorjauksen valmistumisesta ja sopimus voidaan irtisanoa päättymään aikaisintaan 15 vuoden kuluttua. (OM neuvotteleva virkamies Marianne Mäki ) Ympäristöministeriön päätös omistusasuntolainojen valtiontakausten jakautumisesta lainanmyöntäjien kesken. Valtuutta lisätään Aktia Säästöpankille 20 miljoonaa euroa, Nordea Pankille 44 miljoonaa euroa, OP-ryhmälle 20 miljoonaa euroa, Hypoteekkiyhdistykselle 10 miljoonaa euroa, säästöpankeille 23 miljoonaa euroa ja S-Pankille 10 miljoonaa euroa. Vuoden 2015 talousarvion mukaan takausvastuiden kokonaismäärä saa vapaarahoitteisissa asuntolainoissa ja ASP-lainoissa olla vuoden 2015 lopussa yhteensä miljoonaa euroa. Tämän päätöksen jälkeen takausvaltuutta on jaettu miljoonaa euroa eli takausvaltuutta jää vielä jakamatta 73 miljoonaa euroa. (YM hallitussihteeri Juha Post ) LUOVUTETUT MIETINNÖT Työ- ja elinkeinoministeriö julkaisi yhdessä liikenne- ja viestintäministeriön kanssa tehdyn rikkidirektiivin kustannusvaikutuksia arvioineen selvityksen, jonka mukaan rikkidirektiivistä aiheutuneet kustannukset yrityksille eivät alustavien tietojen mukaan kohonneet yhtä korkeiksi kuin aluksi pelättiin. Absoluuttiset polttoainekustannuk /62
5 set Itämeren ja Pohjanmeren liikenteessä eivät selvityksen tekoaikana ole oleellisesti nousseet. Raskaan ja kevyen polttoaineen suhteellinen hintaero on tarkastelujaksona kuitenkin säilynyt samana. Selvitysajankohdan mukaisilla polttoaineen hinnoilla vuotuiset suhteelliset lisäkustannukset elinkeinoelämälle ovat arviolta 300 miljoonaa euroa, josta metsäteollisuuden osuus on miljoonaa euroa. Suurin yksittäinen tekijä kustannusten pelättyä pienempään kasvuun on polttoöljyjen raju hinnan aleneminen, joka on muuttanut kustannuspainetta merkittävästi. Hallituksen toimet ovat vaikuttaneet merkittävästi kustannusten kasvun leikkautumiseen. Näitä ovat mm. väylämaksun puolittaminen ja ratamaksun poisto vuosina , alusten ympäristöystävällisten investointien tuki, LNG-terminaalien investointiohjelma sekä useat muutokset lainsäädännössä. Selvitys on osoitteessa hankkeet/sivut/rikkis%c3%a4% C3%A4ntelyn-kustannusvaikutukset-2015.aspx. Lisätietoja antavat elinkeinoministerin erityisavustaja Laura Manninen, p , liikenneministerin erityisavustaja Hanna Tapala, p , ylitarkastaja Janne Peltola, p , työ- ja elinkeinoministeriö, hallitusneuvos Lolan Eriksson, p , liikenne- ja viestintäministeriö, tutkimusasiantuntija Jenny Katila, p ja yksikön päällikkö Sari Repka, p , Turun yliopiston merenkulkualan koulutus- ja tutkimuskeskus Braheakeskus /62 65
6 Liite: Ministereiden sijaisuudet Ministeriö Ministeri 1. sijainen 2. sijainen VNK Sipilä Soini muut ministerit virkaikäjärjestyksessä Soini Sipilä Niinistö Vehviläinen Sipilä Berner UM Soini Toivakka Niinistö Toivakka Soini Stubb OM Lindström Berner Niinstö Berner Rehn Vehviläinen SM Orpo Grahn-Laasonen Toivakka PLM Niinistö Soini Lindström VM Stubb Vehviläinen Orpo Vehviläinen Stubb Rehula OKM Grahn-Laasonen Orpo Toivakka MMM Tiilikainen Rehn Berner LVM Berner Vehviläinen Rehn TEM Rehn Lindström Tiilikainen Lindström Rehn Soini STM Mäntylä Rehula Lindström Rehula Mäntylä Vehviläinen YM Tiilikainen Rehn Berner Valtioneuvoston viikkoa koskevat tiedustelut ja huomautukset pyydetään osoittamaan valtioneuvoston viestintäosastolle, os. Snellmaninkatu 1 A, Helsinki, p , Edita Publishing Oy, Helsinki /62
21. 27.6.2014/26 Liite Virallisen lehden numeroon 73/30.6.2014 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI............. 13 Muutos valtioneuvostossa.....
20. 26.9.2014/39 Liite Virallisen lehden numeroon 112/29.9.2014 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 13 Muutos valtioneuvostossa.....
12. 18.10.2013/42 Liite Virallisen lehden numeroon 122/21.10.2013 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 13 Muutos valtioneuvostossa.....
2. 8.7.2016/27 Liite Virallisen lehden numeroon 78/11.7.2016 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO VALTIONEUVOSTO........ 11 Hallituksen esitykset.........
29.4. 5.5.2017/18 Liite Virallisen lehden numeroon 51/8.5.2017 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 9 Muutos valtioneuvostossa.....
21. 27.5.2016/21 Liite Virallisen lehden numeroon 61/30.5.2016 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO VALTIONEUVOSTO........ 9 Hallituksen esitykset.........
31.5. 6.6.2014/23 Liite Virallisen lehden numeroon 65/9.6.2014 VALTIONEUVOSTON VIIKKO Toimittanut Valtioneuvoston viestintäosasto SISÄLLYSLUETTELO TASAVALLAN PRESIDENTTI 13 Muutos valtioneuvostossa.....